**Prof. dr. Polona Jaki Mekjavić**

Prof. dr. Polona Jaki Mekjavić je končalaštudij medicine na Medicinski fakulteti Univerze v Ljubljani leta 1990 in specializacijo iz oftalmologije leta 1996. Izpopolnjevala se je Veliki Britaniji na Moorfields Eye Hospital v Londonu in na John Radcliffe Hospital v Oxfordu ter na Finskem na Helsinki University Central Hospital. Zaposlena je na Očesni kliniki Univerzitetnega kliničnega centra Ljubljana, na Medicinski fakulteti Univerze v Ljubljani in na Institutu Jožef Stefan. Klinično se ukvarja predvsem z diagnostiko in zdravljenjem bolezni mrežnice. To dejavnost vodi tudi na Očesni kliniki. Je predsednica Sekcije za mrežnico pri Združenju oftalmologov Slovenije. Raziskovalno se ukvarja s starostno degeneracijo makule in z vplivom ekstremnih okolij, kot so spremenjen okoljski tlak, temperatura, delež kisika in težnost na oko in vid. Je predstojnica Katedre za oftalmologijo na Medicinski fakulteti Univerze v Ljubljani, organizira ter vodi številna mednarodna specialistična izobraževanja s področja diagnostike in zdravljenja bolezni mrežnice.